Svineinfluensa: Her behandles de sykeste
De fem er så syke at det ikke holdt med standard influensabehandling ved lokalsykehus. - Situasjonen ligner på 2009, sier klinikksjef Øyvind Skraastad ved Akuttklinikken, Oslo universitetssykehus.Den første pasienten med påvist svineinfluensa ble lagt inn på Rikshospitalet 18. desember.** Fem er voksne. ** To er barn. Det ene barnet, en 11 år gammel gutt uten annen sykdomshistorie, døde bare to dager etter innleggelsen. ** Vaksinestatus er ikke fastslått på de syv pasientene, men man regner med at få eller ingen av dem er vaksinert. ** Tre av pasienter har vært så syke at de har vært koblet på hjerte-/lungemaskin. Det er fortsatt svineinfluensapasienter på avdelingen som trenger denne behandlingen. - En tilleggsutfordring har denne gangen vært at flere av pasientene har nyresvikt i tillegg til alvorlig lungebetennelse. Flere lokalsykehus har behandlet pasientene med antibiotika av typen aminoglykosider før de er lagt inn hos oss. Den er skadelig for nyrene og gjør behandlingen vi må gi pasientene mer brutal, sier overlege Jon Henrik Laake ved intensivavdelingen. Folkehelseinstituttet:Det haster å vaksinere seg nåHan har fulgt internasjonal forskning på sykdommen nøye og ser at de norske erfaringene følger de internasjonale. - En av tre svært syke pasienter er unge, utenfor risikogruppene. Det er det viktig å kommunisere.- Vi fikk den første pasienten inn i starten av august. Fra slutten av september og ut året hadde vi fra to til fem pasienter med svineinfluensa innlagt samtidig. Jeg kjenner igjen en del av det vi opplevde da, men vi har færre usikkerhetsfaktorer nå. Vi kjenner sykdomsforløpet bedre og det er ikke så faglig usikkert. Men vi vil utfordres på kapasitet, sier Skraastad. Først mandag vil sykehuset ha normalt program, med andre pasienter som behøver intensivbehandling etter operasjon.Fersk rapport:Stadig mer svineinfluensaI går ettermiddag var det ikke ventet ny innleggelse av svineinfluensapasient. - Så lenge antallet innlagte er høyt, vet vi ikke om de andre sykehusene er bedre rustet til å ta seg av sine egne svineinfluensapasienter enn de var i 2009. Vi tar bare imot de pasientene de andre ikke kan håndtere, sier han. Overlege Laake sier at situasjonen rundt pasientene er rolig. De tas imot, respirator står klar ved ankomst og man har erfaring fra 2009 om hva man kan forvente. - Det er en lavmælt stemning rundt dem og planene fungerer veldig godt. Det er ikke det stresset rundt alvorlig syke pasienter som vi av og til kan oppleve i helsevesenet. Erfaringene fra 2009 viser at de første 24 timene etter innleggelse forteller mye om det videre forløpet. - Da vil vi se om pasienten lar seg stabilisere eller ikke eller om de kanskje må legges på hjerte-/lungemaskin. Vi får inn pasienter som får en rask forverring før de blir bedre, mens andre sakte blir dårligere, sier Laake. Ingen ny pasient i går, betyr ikke annet enn et lite pusterom, tror Laake og Skraastad. - Vi regner med flere svineinfluensapasienter. Det ville være rart om det gir seg nå.
Fire voksne og et barn er kritisk syke av svineinfluensa. Nå får de behandling i Rikshospitalets intensivavdeling.